ร้าน Little Treats อยู่ในซอยเย็นอากาศ เป็นเวิ้งเลยจากโรงเรียนอนุบาลไปหน่อยครับ สมัยก่อนเคยมาทำฟันทีนึง แต่ตอนนี้คลีนิคปิดไปแล้ว

ร้านนี้ตามรอยคุณ Bom+ มาเพราะอยากลอง Funnel cake ครับ

ร้านตกแต่งน่ารัก มีมุมนั่งสบาย พร้อม wifi เสียดายว่าวันที่ไปแอร์เสียพอดี เลยร้อนอบอ้าวไปพอสมควรครับ

Cappuccino และ Matcha Latte รสชาติก็โอเคครับ ส่วน Funnel cake ก็ประทับใจในความแปลกใหม่ครับ อารมณ์คล้ายๆทานชูโร ครับ

จุดสังเกตคือ บริการต่างๆใช้เวลาค่อนข้างนาน เหมือนอย่างที่รีวิวอื่นๆเคยแจ้งไว้ครับ ตอนผมไปไม่มีลูกค้าอื่นเลย ยังใช้เวลาราวๆ 20 กว่านาทีครับ บวกอากาศที่ค่อนข้างร้อนอยู่แล้ว เลยค่อนข้างจะหมดอารมณ์ในการทานไปพอสมควรครับ

ราคา: ราวๆ 150 บาทต่อคน

สรุป 2.5 ดาวครับ (ตัด 1 ดาวจากแอร์เสียและบริการช้าครับ)